બાતમી મોટે ભાગે વહેલી સવાર કે સાંજ ઢળીગયા પછીના સમયની આવતી તો કયારેક મધ્ય રાત્રી ની બાતમી પણ આવતી આ ગોઠવાયેલા નાકાબંધી ઉપાડવાનો હુકમ તો ઘણો મોડો આવતો અથવા તો ઘણી વખત આવતો પણ નહિ આ બાતમી અંગેની નાકા બંધી પેટ્રોલીંગ વહેલી સવારની હોય કે રાત્રીની હોય પણ જયદેવ આ કંટાળાજનક ફરજમાં પણ કુદરતની અફાટ સુંદરતાની મોજ માણતો રાત્રીનાં સમયે કોઈ ઉંચી જગ્યા કે ઉંચીભેખડ ઉપર કે કાંઠે આવેલ રેતીના ઢુવા ઉપર બેસીને ઘુઘવતા સાગરના વિવિધ પ્રકારના અવાજોને સાંભળતો અજવાળી રાત્રે નાઈટ પેટ્રોંલીંગ હોય તો ખાસ શેરીયાજ ગામના દરીયા કાંઠે રેતીનાં પટમાં બેસીને સાગરના ઉછળતા સફેદ દુધ જેવા ફીણ વાળા મોજાઓ અને ચકરડી ભમરડી ફરતા પાણીની કુદરતની કલાને નીરખ્યા કરતો.